CELEX: 62019TN0827
Language: da
Date: 2019-12-02 00:00:00
Title: Sag T-827/19: Sag anlagt den 2. december 2019 – Gaspar mod Kommissionen

24.2.2020   
            
            
               DA
            
            
               Den Europæiske Unions Tidende
            
            
               C 61/48
            
         
      Sag anlagt den 2. december 2019 – Gaspar mod Kommissionen
      (Sag T-827/19)
      (2020/C 61/61)
      Processprog: engelsk
      
         Parter
      
      
         Sagsøger: Norbert Gaspar (Mensdorf, Luxembourg) (ved advokat R. Wardyn)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af Kommissionens afgørelse af 23. maj 2018.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om tilsidesættelse af artikel 11, stk. 2, i bilag VIII til vedtægten og af artikel 7, stk. 1, i de almindelige gennemførelsesbestemmelser.
                  
                              —
                           
                           
                              De pensionsgivende tjenesteår, der kan overføres, skal beregnes på grundlag af det beløb, der rent faktisk er overført, fraregnet det beløb, der udgøres af revurderingen af kapitalen mellem datoen for anmodningen om overførsel og datoen for den faktiske overførsel.
                           
                        
                              —
                           
                           
                              Ansættelsesmyndigheden begik en fejl ved at beregne de pensionsrettigheder, der kan overføres, alene på grundlag af det beløb, der blev oplyst af den nationale administration i den foreløbige afgørelse, mens det faktisk overførte beløb ikke blot var et resultat af revurderingen af kapitalen mellem datoen for anmodningen om overførsel og datoen for den faktiske overførsel.
                           
                        
            
                  2.
               
               
                  Andet anbringende om en ugrundet berigelse af Unionen.
                  
                              —
                           
                           
                              Beregningen af de pensionsgivende år, der kan overføres, på grundlag af et foreløbigt beløb, som var genstand for en omberegning og ikke svarede præcist til revurderingen af kapitalen mellem datoen for anmodningen om overførsel og datoen for den faktiske overførsel førte til en ugrundet berigelse af Unionen.